b'\n_START_ARTICLE_\nVenecijos lag\xc5\xabna\n_START_PARAGRAPH_\nVenecijos lag\xc5\xabna (it. Laguna di Venezia; vec. \xc5\x81aguna de Venesia)\xc2\xa0\xe2\x80\x93 \xc4\xaflanka Italijos \xc5\xa1iaur\xc4\x97je, Adrijos j\xc5\xabroje. \xc4\x8cia \xc4\xafsik\xc5\xabr\xc4\x99s Venecijos miestas._NEWLINE_Venecijos lag\xc5\xabna driekiasi nuo Sil\xc4\x97s up\xc4\x97s \xc5\xa1iaur\xc4\x97je iki Brentos pietuose. Lag\xc5\xabnos plotas siekia 550 km\xc2\xb2. Apie 8 procentus lag\xc5\xabnos sudaro sausuma (\xc4\xafskaitant ir pa\xc4\x8di\xc4\x85 Venecij\xc4\x85 su visomis salomis). Dar 11 procent\xc5\xb3 teritorijos yra nuolat apsemta vandens ar kanal\xc5\xb3. Venecijos lag\xc5\xabna yra did\xc5\xbeiausia \xc5\xa1lapyn\xc4\x97 Vidur\xc5\xbeemio j\xc5\xabros baseine._NEWLINE_Nuo 1987\xc2\xa0m. Venecija kartu su lag\xc5\xabna \xc4\xaftraukta \xc4\xaf UNESCO pasaulio paveldo s\xc4\x85ra\xc5\xa1\xc4\x85._NEWLINE_Ilg\xc4\x85 laik\xc4\x85 Venecijos lag\xc5\xabna buvo apgyvendinta. Ta\xc4\x8diau tik po Romos imperijos \xc5\xbelugimo i\xc5\xa1 \xc5\xbeemynin\xc4\x97s dalies \xc4\x8dia \xc4\xafsik\xc4\x97l\xc4\x97 daug gyventoj\xc5\xb3. \xc5\xa0iandien pagrindiniai lag\xc5\xabnos miestai yra Venecija ir Kjod\xc5\xbea lag\xc5\xabnos pietuose. Lido di Venecija ir Pelestrina taip pat apgyvendinti, ta\xc4\x8diau jie yra Venecijos dalis. Dauguma Venecijos gyventoj\xc5\xb3 \xc4\xafsik\xc5\xabr\xc4\x99 bei sukuriama did\xc5\xbeioji dalis ekonomikos miesto oro uoste bei j\xc5\xabr\xc5\xb3 uoste. Netoli Venecijos esantis Jezolo miestas yra \xc5\xbeymus poilsio kurortas._NEWLINE_Pietvakarin\xc4\x97 lag\xc5\xabnos dalis priklauso Paduvos provincijai._NEWLINE_2003\xc2\xa0m. prad\xc4\x97tas MOSE projektas, skirtas apsaugoti Venecij\xc4\x85 ir lag\xc5\xabn\xc4\x85 nuo potvyni\xc5\xb3. Projekto metu \xc4\xafrengtos trys mobilios pertvaros Lido, Malamoko ir Kjod\xc5\xbeos miestuose. Pertvaros padeda potvyni\xc5\xb3 sezon\xc5\xb3 metu apsaugoti lag\xc5\xabn\xc4\x85 nuo Adrijos j\xc5\xabros vandens. Kartu su kitomis priemon\xc4\x97mis lag\xc5\xabna gali atlaikyti vandens pakilim\xc4\x85 iki 3\xc2\xa0m. Planuojama projekt\xc4\x85 pilnai baigti 2018\xc2\xa0m.'